《和刘颖》
宋代·张维

不贤那得似长城，偶向潢池盗弄兵。
静沼何妨无事饮，幽寻聊记所居名。
千山倒影湖新复，两洞潜珍景旋生。
纪事还须武陵笔，亭成唯拟看题荣。

作者简介：蜀人，字公言。尝为僧，还俗。善二王书法，尤得怀素骨力。王嗣宗荐试御书院，自负其能，遂遭众人排挤，止得隶秘阁。真宗景德末书郑州开元寺新塔碑，一时称绝。后贫困以终。